Larviks første fotballklubb het Mjølner og ble stiftet i 1891. Så fulgte Ull, Idun, Tjalve, Fram, Skjold, Fremad, Norden, Freidig og Verge. Freidig gikk senere inn i Fram. De første åtte årene spilte Fram bare kamper innenbys, før klubben i 1902 møtte et lag fra Sandefjord og senere Urædd i Porsgrunn. Fram hadde ikke råd til å melde seg inn i det nystiftede Norges Fotballforbund i 1903, men meldte seg inn året etter.